**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** [**secretar@tirgumures.ro**](mailto:secretar@tirgumures.ro) **www.tirgumures.ro**

**Nr. 20.056 din 14.03.2022**

***Data publicării pe site:* 14.03.2022**

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiect de hotărâre privind aprobarea Regulamentului pentru acordarea „Plachetei Onorifice” şi a*** ***unui premiu financiar în valoare netă de câte 5.000 lei, cetățenilor Municipiului Târgu Mureș care au împlinit vârsta de 100 de ani sau peste 100 de ani,***

***Proiectul de hotărâre, mai sus amintit, cu documentaţia de bază poate fi consultat:***

     *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administraţia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***24 martie 2022*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***Proiect de hotărâre privind aprobarea Regulamentului pentru acordarea „Plachetei Onorifice” şi a*** ***unui premiu financiar în valoare netă de câte 5.000 lei, cetățenilor Municipiului Târgu Mureș care au împlinit vârsta de 100 de ani sau peste 100 de ani,*** *Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

*Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data* ***24 martie 2022.***

***Pentru informații suplimentare vă stăm la dispoziție la telefon 0265.269571.***

**Secretarul General al Municipiului Târgu Mureş,**

**Bâta Anca Voichița**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Nr. 7736 din data de 01.02.2022**

**REFERAT DE APROBARE**

**privind aprobarea Regulamentului pentru acordarea „ Plachetei Onorifice” şi a**  **unui premiu financiar în valoare netă de câte 5.000 lei, cetățenilor Municipiului Târgu Mureș** **care au împlinit vârsta de 100 de ani sau peste 100 de ani**

Prin acest proiect, propunem ca anual să se omagieze toți seniorii târgumureșeni, la împlinirea vârstei onorabile de 100 de ani sau peste 100 de ani, prin înmânarea, cu caracter simbolic a recompensei de 5.000 lei/persoană.

Cu ocazia omagierii se vor înmâna din partea Municipiului Târgu Mureş, persoanelor sărbătorite, o „plachetă onorifică” a cărei valoare estimată este de 100 lei/persoană.

Sumele necesare vor fi alocate anual, din bugetul local al Municipiului Târgu Mureş.

Prin această măsură propusă se recunoaște respectul și prețuirea față de seniorii Municipiului Târgu Mureș, ce reprezintă o categorie de populaţie vulnerabilă cu nevoi particulare, datorită limitărilor fiziologice şi fragilităţii caracteristice fenomenului de îmbătrânire şi pentru ca persoana vârstnică să simtă solidaritatea comunităţii din care face parte.

De prevederile prezentei hotărâri vor beneficia doar persoanele care au împlinit vârsta de 100 de ani sau peste 100 de ani de viaţă, sunt domiciliate în Târgu Mureş, iar dovada apartenenţei la acest grup se va face prin identificarea în cadrul Serviciului Public Comunitar Local de Evidenţă a Peroanelor Târgu Mureş, conform regulamentului care constituie anexă la prezenta hotărâre.

Față de argumentele mai sus precizate, supun aprobării Consiliului Local Municipal prezentul proiect de hotărâre.

**Consilieri locali municipali Târgu Mureș**

**Szabó Péter**

**Szabó Árpád**

**Frunda Csenge**

**Portik Vilmos**

**\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completările ulterioare**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

**INIȚIATORI**

**CONSILIERI LOCALI**

**SZABÓ PÉTER**

**SZABÓ ÁRPÁD**

**FRUNDA CSENGE**

**PORTIK VILMOS**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea Regulamentului pentru acordarea „ Plachetei Onorifice” şi a**  **unui premiu financiar în valoare netă de câte 5.000 lei, cetățenilor Municipiului Târgu Mureș care au împlinit vârsta de 100 de ani sau peste 100 de ani**

***Consiliul Local al Municipiului Târgu Mureş întrunit în ședință ordinară de lucru,***

**Având în vedere:**

Referatul de aprobare nr. ........................ iniţiat de consilierii locali municipaliSzabó Péter, Szabó Árpád, Frunda Csenge, Portik Vilmosprivind aprobarea Regulamentului pentru acordarea „ Plachetei Onorifice” şi a unui premiu financiar în valoare netă de câte 5.000 lei, cetățenilor Municipiului Târgu Mureș care au împlinit vârsta de 100 de ani sau peste 100 de ani;

Raportul de speciailitate nr. …..al Direcţiei juridice contencios administrativ şi administraţie publică locală ;

Raportul de specialitate nr. ................. al Direcţiei economice;

Raportul de specialitate nr. ................. al Direcţiei activităţi social-culturale, patrimoniale şi comerciale – Serviciul relaţii interne şi internaţionale;

Raportul de specialitate nr. ................al Serviciului Public Comunitar Local de Evidenţă a Peroanelor Târgu Mureş;

Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

Art. 1 alin. (3) şi (4) din Legea nr. 17/2000 privind asistenţa socială a persoanelor vârstnice, republicată

Art. 4 alin. (3) din Legea nr. 273/2006 privind finanţele publice locale, cu modificările şi completările ulterioare

Art. 7 din Legea nr. 52/2003 privind transparenţa decizională în administraţia publică, republicată,

În temeiul prevederilor art. 129 alin.(1), alin.(14), art. 139, art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare

**H o t ă r ă ş t e :**

**Art.1.** Se aprobă Regulamentul pentru acordarea „ Plachetei Onorifice” şi a unui premiu financiar în valoare netă de câte 5.000 lei, cetățenilor Municipiului Târgu Mureș care au împlinit vârsta de 100 de ani sau peste 100 de ani, conform anexei 1 care face parte integrantă din prezenta hotărâre.

**Art.2.**  Se aprobă acordarea, din bugetul local a Unităţii Administrativ Teritoriale Târgu Mureş, a unui premiu financiar în valoare netă de 5.000 lei cetățenilor Municipiului Târgu Mureș care au împlinit vârsta de 100 de ani sau peste 100 de ani.

**Art.3.**  Se aprobă acordarea, din bugetul local a Unităţii Administrativ Teritoriale Târgu Mureş, a unei „Plachete Onorifice”, în valoare totală de 100 lei/persoană.

**Art.4.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia activităţi social-culturale, patrimoniale şi comerciale – Serviciul relaţii interne şi internaţionale, Direcţia economică şi Serviciul Public Comunitar Local de Evidenţă a Peroanelor Târgu Mureş.

**Art.5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.6.** Prezenta hotărâre se comunică:

* domnului Szabó Péter
* domnului Szabó Árpád
* domnului Frunda Csenge
* domnului Portik Vilmos
* Direcţiei activităţi social-culturale, patrimoniale şi comerciale – Serviciul relaţii interne şi internaţional
* Direcţiei economice
* Serviciul Public Comunitar Local de Evidenţă a Peroanelor Târgu Mureş,

**Viză de legalitate,**

**Secretarul general al Municipiului Târgu Mureș,**

**Bâta Anca Voichiţa**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completările ulterioare**

**Anexă la H.C.L.M. nr. \_\_\_\_\_\_\_\_\_\_\_\_\_\_**

**Regulamentul pentru acordarea „ Plachetei Onorifice” şi a**  **unui premiu financiar în valoare netă de câte 5.000 lei, cetățenilor Municipiului Târgu Mureș care au împlinit vârsta de 100 de ani sau peste 100 de ani**

**Capitolul I. Dispoziţii generale**

**Art. 1**

1. Prezentul regulament are ca scop stabilirea principiilor, cadrului general şi a procedurii pentru implementarea Regulamentului pentru acordarea „ Plachetei Onorifice” şi a unui premiu financiar în valoare netă de câte 5.000 lei, cetățenilor Municipiului Târgu Mureș care au împlinit vârsta de 100 de ani sau peste 100 de ani.
2. Procedura de acordare este nediscriminatorie.

**Art. 2** În înţelesul prezentului regulament, termenii şi expresiile de mai jos au următoarea semnificaţie:

***Beneficiar*** – persoană cu domiciliul în Municipiul Târgu Mureş căreia i se acordă o plachetă onorifică şi un premiu financiar, în condiţiile Hotărârii Consiliului local municipal Târgu Mureş şi ale prezentului Regulament;

***Premiul*** – „ Placheta Onorifică” şi suma de în cuantum de 5.000 lei net, acordate din bugetul local municipal, conform prezentei Hotărâri a Consiliului local municipal Târgu Mureş şi a prezentului Regulament;

***Direcţia activităţi social-culturale, patrimoniale şi comerciale – Serviciul relaţii interne şi internaţional*** – denumită în continuare, D.A.S.C.P.C. – S.R.II.;

***Serviciul Public Comunitar Local de Evidenţă a Peroanelor Târgu Mureş*** – denumit în continuare, S.P.C.L.E.P. Târgu Mureş.

**Art. 3** Principiile care stau la baza acordării premiului sunt:

***Transparenţa –*** punerea la dispoziţia tuturor celor interesaţi a informaţiilor referitoare la aplicarea procedurii pentru acordarea premiului;

***Excluderea dublei participări*** – aceluiaşi beneficiar nu i se poate acorda mai multe premii din partea Municipiului Târgu Mureş, pentru aceeaşi aniversare.

**Art. 4** Premiul este un drept al persoanelor beneficiare, nefiind transmisibil.

**Capitolul II. Condiţii de eligibilitate**

**Art. 5**

1. Cuantumul premiului este de 5.000 lei/ beneficiar.
2. Condiţiile cumulative pentru acordarea premiului sunt:
3. Beneficiarul are cel puţin 100 de ani împliniţi
4. Beneficiarul are domiciliul în Târgu Mureş
5. Premiul aferent se acordă o singură dată persoanelor care îndeplinesc condiţiile prevăzute în prezentul regulament, de către Municipiul Târgu Mureş.
6. Premiul va fi acordat de către Municipiul Târgu Mureş, în baza îndeplinirii condiţiilor prevăzute la alin. (2)

**Capitolul III. Procedura de acordare a premiului**

**Art. 6** Procedura acordării premiului este următoarea:

* D.A.S.C.P.C. – S.R.I.I. va solicita la S.P.C.L.E.P. Târgu Mureş o situaţie statistică privind persoanele care urmează să împlinească 100 de ani sau peste 100 de ani;
* S.P.C.L.E.P. Târgu Mureş identifică persoanele care îndeplinesc în anul curent vârsta de 100 ani sau peste 100 de ani şi comunică situaţia D.A.S.C.P.C. – S.R.I.I;
* D.A.S.C.P.C. – S.R.I.I. asigură legătura cu familia sărbătoritului, stabileşte data şi modalitatea prin care un reprezentant al Municipiului Târgu Mureş poate înmâna premiul beneficiarului sau aparţinătorilor acestuia, după caz;
* D.A.S.C.P.C. – S.R.I.I. va întocmi toate documentele necesare pentru aducerea la îndeplinire a Hotărârii Consiliului local municipal Târgu Mureş şi ale prezentului Regulament, conform legislaţiei în vigoare;
* Direcţia economică asigură sumele necesare.

**Capitolul IV. Dispoziţii finale**

**Art. 7** Premiul nu se mai acordă în cazul decesului persoanei centenare, dacă acesta a fost înregistrat în timpul procedurii de acordare a ajutorului financiar

**Art. 8** Punerea în aplicare a prezentului Regulament se va face cu respectarea legislaţiei privind protecţia datelor cu caracter personal.